DIAGNOSTICĒJOŠAIS DARBS 1.KLASEI
SKOLOTĀJA LAPA



Labdien, cienījamo skolotāj!

Nosūtām diagnosticējošo darbu 1.klasei. Darbs veicams divās dienās. 
Darba vadīšana
1.diena - latviešu valoda.

Darbu vada  klases audzinātāja/s.


Darbs veicams 40 minūtēs. Ja klasē ir skolēni ar palēninātu mācību darbību, skolotājs atļauj šiem skolēniem iesākto darbu turpināt un pabeigt.


Pirms darba vēlams uzmundrināt skolēnus un uzaicināt viņus doties kopā ar Ežuku interesantos piedzīvojumos.Tad izdala darba lapas un ļauj skolēniem tās aplūkot. Pēc tam skolēni uzraksta savu vārdu un uzvārdu. Tikai tad paziņo par darba sākumu.

Darbu sāk ar klausīšanās uzdevumu. Skolotājs lasa Jāņa Baltvilka stāstu „Laukos” 
(tekstu lasa vienu reizi).

Pēc Jāņa Baltvilka
Laukos

Brīvdienās mūsu ģimene aizbrauca uz laukiem. Es uzreiz satiku kaķi. Es pazīstu visus kaķus, tikai nezinu, kā viņus sauc. Mani sauc Jāņuks. Es dzīvoju pilsētā.
         Gotiņas te visas ir brūnas. Tas nekas, ka viņām ir ragi. Man nemaz nav no gotiņām bail. Gotiņas ēd zāli un dod pienu. 

         Cālīšu māti sauc par vistu. Vista dēj olas. Ja olas perē, tad no tām izšķiļas cālīši. Cālīšu tēvs skaļi dzied. Viņš no rītiem modina lauku sētas iemītniekus. Arī tītaram ir skaļa balss. Tikai viņš nedzied. Viņš visu laiku buldurē.

          Es tagad pazīstu visus dzīvniekus laukos. Un visi dzīvnieki pazīst mani.

Skolēniem jāievelk X pie pareizās atbildes 1.uzdevumā, atkarībā no apgalvojuma patiesuma. Skolotājs lasa apgalvojumus:

1.Zēns laukos pirmo satika kaķi.
2.Laukos visas gotiņas ir raibas.
3.Tītars skaļi dzied.
4.Visi dzīvnieki pazīst Jurīti.
Pēc šī uzdevuma izpildes skolēni darbu turpina patstāvīgi. Skolotājs darba procesā neiejaucas. Ja kāds no skolēniem kaut ko neizprot, skolotājs pieiet pie skolēna un noskaidro problēmu. Atkarībā no situācijas, skolotājs vai nu palīdz, vai arī palīdzību noraida.
2.diena - matemātika.

Darbs veicams 40 minūtēs.


Skolotājs uzmundrina bērnus, noskaņo viņus darbam. Izdala 2.dienas darba lapas. Skolēni uzraksta savu vārdu un uzvārdu.
1.uzdevumu – Eža ceļu uz skolu - skolotājs diktē pa soļiem:

1.-       sameklē punktu!

2.- velc 2 rūtiņas uz leju!

3.-       4 rūtiņas pa kreisi!

4.-       2 rūtiņas uz leju!

5.-       3 rūtiņas pa labi!

6.-       3 rūtiņas uz leju!

7.-       9 rūtiņas pa kreisi!

8.-       4 rūtiņas uz augšu!

9.-       1 rūtiņu pa kreisi!

Tālāk darbs veicams patstāvīgi.

Darba labošanas un vērtēšanas tabula
Latviešu valoda

	Uzdevums
	                                    Kritēriji
	Maksimālais

punktu skaits

	0
	Skolēns prot uzrakstīt savu vārdu un uzvārdu:

· pareizi uzrakstīts vārds – 1 p.

· pareizi uzrakstīts uzvārds – 1 p.
	2

	1.
	Prot dzirdētajā tekstā uztvert nepieciešamo informāciju:

· par katru pareizi atzīmētu apgalvojumu – 1 p.


	4

	2.
	Prot dzirdētajā tekstā uztvert  informāciju, saistīt dzirdēto ar redzamo:

-  par katru pareizi apvilktu zīmējumu – 1 p.
	5

	3.
	Prot diferencēt skaņas atrašanās vietu  vārdā:
-  par pareizi iekrāsotu burta atrašanās vietu – 1 p.
	4

	4.
	Izprot skaņas un burta saikni: nosaka pēc kārtas vārdā ietilpstošās skaņas, ieraksta zināmos burtus:
- par katru pareizi uzrakstītu vārdu – 1 p.
	4

	5.
	Prot no zilbēm veidot vārdus:

· par katru pareizu vārdu – 1 p.


	5

	6.
	Prot vārdu virknē saskatīt un izdalīt vārdus:

- par katru pareizi saskatīto vārdu – 1 p.
	6

	7.
	Prot „drukāt” burtus:
- par katru gramatiski pareizi uzrakstītu vārdu – 1 p.
	5

	
	                                                                                             KOPĀ
	35


Matemātika
	1.
	Prot orientēties plaknē.
Pēc dzirdes uztver un pareizi lieto komandas „pa labi”, „ pa kreisi”, „ uz augšu”, „uz leju”

· visas darbības veiktas pareizi – 5 p.
· kļūdījies pusceļā/ daļēji pareizi – 2 p.

· daudz kļūdu/ nepareizi – 0 p.
	5

	2.
	Prot skaitīt uz priekšu no 1 – 10;
· pareizi ierakstīti skaitļi līdz 10 – 2 p.

· daļēji pareizi – 1 p.
	2

	3.
	Prot atrisināt vienkāršus teksta uzdevumus (cik kopā?)
· par katru pareizu atbildi - 1 p.


	2

	4.
	Prot atšķirt skaitli no cipara 

· par katru pareizu atbildi – 1p.
	2

	4.
	Prot aprēķināt summas un starpības 10 apjomā.
Pazīst krāsas:

- par katru pareizi aprēķinātu un izkrāsotu izteiksmes vērtību – 1 p.
	6

	5.
	Prot atpazīt ģeometriskas figūras:

- par katru pareizi noteiktu un saskaitītu ģeometrisko figūru – 1p.
	4

	
	                                                                                      KOPĀ
	21


Darba izvērtējums

Vērtēšanas skala (latviešu valoda):

	Līmenis


	Zems
	Pietiekams
	Optimāls
	Augsts

	Punkti
	0 - 15
	16 - 24
	25 - 30
	31 - 35


Vērtēšanas skala (matemātika):

	Līmenis


	Zems
	Pietiekams
	Optimāls
	Augsts

	Punkti
	0 - 9
	10 - 14
	15 - 18
	19 - 21


Līmeņu sadalījums

	Saņemtais līmenis
	augsts
	optimāls
	pietiekams
	zems

	Skolēnu skaits

(visās klasēs kopā)


	
	
	
	

	Mācību iestāde, kura ir sagatavojusi skolēnu

(nosaukums, skolēnu skaits)
	
	
	
	


Secinājumi

Priekšlikumi pirmskolas pedagogiem

Izvērtējumu veica:_____________________________ ( skolotāja vārds, uzvārds )

Rezultātu apkopojuma tabulu ( Excel tabulā) un darba izvērtējumu iesūtīt līdz 24.oktobrim, 

Tukuma novada sākumskolas MA vadītājai D.Budreikai 

(skola rezultātu apkopojumus veic visām skolas 1.klasēm kopā) : didod@inbox.lv 

Paldies!

